CELEX: 32022D0426
Language: fi
Date: 2022-03-14 00:00:00
Title: Neuvoston päätös (EU) 2022/426, annettu 14 päivänä maaliskuuta 2022, luvan antamisesta aloittaa neuvottelut Euroopan raja- ja merivartioviraston Moldovan tasavallan alueella toteuttamia toimia koskevasta Euroopan unionin ja Moldovan tasavallan välisestä asemaa koskevasta sopimuksesta

15.3.2022   
               
               
                  FI
               
               
                  Euroopan unionin virallinen lehti
               
               
                  L 87/22
               
            
         NEUVOSTON PÄÄTÖS (EU) 2022/426,
         annettu 14 päivänä maaliskuuta 2022,
         luvan antamisesta aloittaa neuvottelut Euroopan raja- ja merivartioviraston Moldovan tasavallan alueella toteuttamia toimia koskevasta Euroopan unionin ja Moldovan tasavallan välisestä asemaa koskevasta sopimuksesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan b ja d alakohdan, 79 artiklan 2 kohdan c alakohdan ja 218 artiklan 3 ja 4 kohdan,
         ottaa huomioon Euroopan komission suosituksen,
         sekä katsoo, että
         
                     (1)
                  
                  
                     On tarpeen varmistaa täydentävyys asiaankuuluvien Euroopan unionin rahoittamien ohjelmien, erityisesti Euroopan unionin rajavalvonnan avustusoperaation Moldovan ja Ukrainan rajalla (EUBAM) ja EU4Border Security -hankkeen, kanssa.
                  
               
                     (2)
                  
                  
                     Olosuhteissa, jotka edellyttävät rajaturvallisuusryhmien lähettämistä eurooppalaisen raja- ja merivartioston pysyvästä joukosta kolmanteen maahan, jossa ryhmien jäsenet käyttävät toimeenpanovaltuuksia, eurooppalaisesta raja- ja merivartiostosta annetun Euroopan parlamentin ja neuvoston asetuksen (EU) 2019/1896 (1) 73 artiklan 3 kohdan edellyttää, että unioni tekee asemaa koskevan sopimuksen asianomaisen kolmannen maan kanssa Euroopan unionin toiminnasta tehdyn sopimuksen 218 artiklan perusteella.
                  
               
                     (3)
                  
                  
                     Olisi aloitettava neuvottelut Euroopan raja- ja merivartioviraston Moldovan tasavallan alueella toteuttamia toimia koskevan kansainvälisen sopimuksen tekemiseksi Moldovan tasavallan kanssa.
                  
               
                     (4)
                  
                  
                     Tällä päätöksellä kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY (2) mukaisesti. Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin.
                  
               
                     (5)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Komissiolle annetaan lupa neuvotella unionin puolesta Euroopan raja- ja merivartioviraston Moldovan tasavallan alueella toteuttamia toimia koskeva kansainvälinen sopimus.
         
         
            2 artikla
            Neuvottelut käydään neuvoston antamien ja tämän päätöksen lisäyksessä olevien neuvoston neuvotteluohjeiden pohjalta ja asiaankuuluvaa neuvoston työryhmää kuullen.
         
         
            3 artikla
            Tämä päätös on osoitettu komissiolle.
         
         
            Tehty Brysselissä 14 päivänä maaliskuuta 2022.
            
               
                  Neuvoston puolesta
               
               
                  Puheenjohtaja
               
               É. BORNE
            
         
         
            (1)  Euroopan parlamentin ja neuvoston asetus (EU) 2019/1896, annettu 13 päivänä marraskuuta 2019, eurooppalaisesta raja- ja merivartiostosta sekä asetusten (EU) N:o 1052/2013 ja (EU) 2016/1624 kumoamisesta (EUVL L 295, 14.11.2019, s. 1).
         
            (2)  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).